  Наталья Тетерина Егитъёслэн «Таврида» огъяросси форумазы Удмуртиысь лулчеберетъя ужрадъёсты радъясь, ӵектосъёсын ужась но дизайнер Кирилл Остальцев «Школа будущих трендов ОДЁЖКА» проектсэ быдэстон понна 500 сюрс манет грант утӥз. 24-30 пӧсьтолэзе ортчем кыкетӥ сменае элькунысь ваньмыз 4 адями пыриськиз. Со сярысь Физкультурая, спортъя но егитъёсын ужан политикая улосвыл министерстволэн пресс-службаез ивортэ. Кирилл Остальцевлэн малпамезъя, «Школа будущих трендов ОДЁЖКА» ӵектосэз кутскись дизайнеръёслы усто старт луоз но та удысын ватсаса тодон-валанъёс басьтыны но азинскыны луонлыкъёс сётоз. Школае пыриськисьёс федерал ӧнерчиослэсь дышетскозы, нош йылпумъян ужрад луоз дышетскисьёслэн коллекциосынызы модая бадӟым возьматон. Дизайнер верамъя, со экспертъёс азьын ӵектоссэ нырысетӥзэ уг возьматы ке но, тулкымъяськон котьку но вань. Туэ конвейерын кужмо ӵектосъёс вал, но куке уж лулчеберетэн герӟаськемын, мон ноку но нокинэ но конкурентэн уг лыдъяськы Ми ваньмы татын партнёръёс, уката ик мукет улосвылъёсысь егитъёс, соин ик пӧртэмлык но опытэн воштӥськон – со усто Кирилл Остальцев, дизайнерНялтас вераса, Кирилл Остальцев «Тавридае» кыкетӥзэ пыриське ни. Со сяна, кылем арын дизайнер  «iВолга» форуме ветлӥз но элькунын ортчись «Достояние Республики» но ФАСТ ужрадъёсын эксперт луыса ужаз.  Удмуртиысь егитъёс «Тавридаысь» грантэн нырысьсэ уг берто ни. Кылем арын Кар ӵектосъёсъя «ЛИФТ» штаблэн кивалтӥсез Евгений Шиляев «Кылбуретлэн дунневыл нуналэзлы сӥзем кылбуретъя II марафон» проектэныз 300 сюрс манет утӥз. Туэ «Таврида» форум Крымын 16-тӥ пӧсьтолэзьысен 31-тӥ гудырикошконозь куать сменаен ортче. Отчы Россиысь пӧртэм улосвылъёсысь творчествоен вырись егитъёс пырисько. Кыкетӥ сменае 450 пала адями люкаськиз. Тодэ вайытом, та нуналъёсы Самара улосвылын Приволжск Федерал округысь егитъёслэн «iВолга» форумзы ортче. Отын Удмуртиысь делегация 70 ӵектосъёсыныз тодматоз. Тегъёс: Лулчеберет Ижкар егитъёс Удмуртия Мерлык коньдон дизайн  